ՀԱՅԱՍՏԱՆՆ ԻՄ ՀԱՅՐԵՆԻՔՆ Է

Մասիս: Նոյի տապանն Արարատի վրա

Չափորոշչային պահանջներ

1. Գիտելիքի համակարգ: Նախադասություն. Պարզ նախադասություն: Նախադասության գլխավոր անդամներ:
2. Կարողություններ և հմտություններ

. ճանաչողական –տրամաբանական կարողություններ և հմտություններ: Հասկանալ պարզ ընդարձակ նախադասության կառուցվածքը: Տարբերել պարզ համառոտ և պարզ ընդարձակ նախադասությունները:

.ՀԱՂՈՐԴԱԿՑՄԱՆ ԿԱՐՈՂՈՒԹՅՈՒՆՆԵՐ ԵՎ ՀՄՏՈՒԹՅՈՒՆՆԵՐ:

Լսել դիմացինի խոսքը և արձագանքել: Բարձրաձայն կամ լուռ ընթերցել տեքստը:

1. ԱՐԺԵՔԱՅԻՆ ՀԱՄԱԿԱՐԳ: Ձևավորել ինքնուրույն աշխատանքով իր հետաքրքրությունները բավարարելու ձգտում:

ԾՐԱԳՐԱՅԻՆ ՊԱՀԱՆՋՆՐ

1.Կարդալու հմտություններ: Կարդալու որակական հատկանիշների մշակում, գրական շեշտի , առոգանության պահպանում:

2.Կարդացածի ընկալում , աշխատանք տեքստի շուրջ: Ընթերցանություն ՝ տեքստի բովանդակության ընկալմամբ: Զրույց, հարց ու պատասխան տեքստի շուրջ: Ստեղծագործական կարողությունների զարգացում:

3. Լեզվական տարրական գիտելիքներ: Հասկացողություն նախադասության մասին՝ որպես խոսքի նվազագույն միավորի:

ԴԱՍԻ ՏԻՊԸ- Հաղորդման

ՆՊԱՏԱԿՆԵՐ- .ՄՇԱԿԵԼ ՍԱՀՈՒՆ, ԱՐՏԱՀԱՅՏԻՉ ԿԱՐԴԱԼՈՒ ՏԵԽՆԻԿԱՆ

.ԶԱՐԳԱՑՆԵԼ ԿԱՊԱԿՑՎԱԾ ԽՈՍՔԸ

.ԶՐՈՒՅՑԻ ՄԻՋՈՑՈՎ ԸՆԴԼԱՅՆԵԼ ՀԱՅԱՍՏԱՆ ԱՇԽԱՐՀԻ ՄԱՍԻՆ ՈՒՆԵՑԱԾ ԳԻՏԵԼԻՔՆԵՐԸ

.ԽՈՐԱՑՆԵԼ ՆԱԽԱԴԱՍՈՒԹՅԱՆ ՄԱՍԻՆ ՈՒՆԵՑԱԾ ԳԻՏԵԼԻՔՆԵՐԸ ՄԵԹՈԴՆԵՐ- ՄՏԱԳՐՈՀ, ԿԱՆԽԱԳՈՒՇԱԿՈՒՄ, ԽՃԱՆԿԱՐ, ԶՐՈՒՅՑ

ԶՆՆԱԿԱՆ ՊԱՐԱԳԱՆԵՐ-ՀԱՄԱԿԱՐԳԻՉ, ՊՐՈՅԵԿՏՈՐ

ԸՆԹԱՑՔԸ՝

ԽԹԱՆՈՒՄ-Կատարվում է անցած թեմայի ամփոփում, կատարվում է մի քանի ուղղություններով, որոնք ընդգրկում են դաստիարակչական, ճանաչողական և լեզվական կողմերը:

<< Մտագրոհ >> մեթոդի կիրառմամբ աշակերտները կվերհիշեն թեման: Հարց ու պատասխանի ձևով ներկայացնել <<Մեր բարեկամ կենդանիները>>:Էկրանին կցուցադրվի նաղադասություններ, իսկ աշակերտները կգտնեն , թե որ դասանյութին է պատկանում տվյալ նախադասությունը:

-Ինչպե՞ս կարելի է օրը հարյուր ձու ածել, անխելք մեղու: <<Մեղուն ու հավը >>

Խեղճ մարդն այնքան զայրացավ, որ գլխից հանեց գլխարկն ու խփեց գետնին: <<Գլխարկավաճառն ու կապիկները>>

<<Թռչուննե՛ր, գազաննե՛ր,բացված է բուժարան,

Բուժեցեք ցավը ձեր դուք առանց ուշացման>>: <<Բժիշկ Այբոլիտն ու նրա գազանները>>

Անտառապահ Սարգիսը որսորդություն շատ էր սիրում: <<Կռունկը>>

Էկրանին կցուցադրվի տնակներ, որի պատուհանների և տանիքների բառերը խառնված են , աշակերտները կգտնեն բառերի ճիշտ տեղերը, կկիրառեն ձեռք բերած գիտելիքները :

ԻՄԱՍՏԻ ԸՆԿԱԼՈՒՄ- Կանցկացվի զրույց Հայաստանի տեսարժան վայրերի մասին: Աշակերտները կընթերցեն նախապես հանձնարարված տեղեկությունները: Տեսասահիկով կդիտեն Հայաստանի տեսարժան վայրերը՝ Գառնիի տաճարը, Մասիս սարը, Սևանա լիճը և այլն: Կանցկացվի մի փոքրիկ զրույց Հայաստանի, Արարատ լեռան, Նոյ նահապետի մասին :Կդիտեն Նոյ Նահապետի և Մասիս սարի մասին պատմող մուլտֆիլմ:

Նոր դասանյութը կընթերցեն աշակերտները: Կկատարվի բառային աշխատանք: Տեսասահիկով կկատարեն քերականական աշխատանք:

ԿՇՌԱԴԱՏՈՒՄ -<<Խճանկար >> մեթոդով ամփոփել <<Նոյի տապանն Արարատի վրա>> դասը:

ՏՆԱՅԻՆ ԱՇԽԱՏԱՆՔ-Կարդալ: Նավ, ջրհեղեղ, կենդանի, անձրև, ընտանիք բառերով կազմել պարզ ընդարձակ նախադասություն: